rejauldu/bengali-wikipedia huggingface dataset:
সের্জি রোবের্তো, যার পুর্ণনামঃ সের্জি রোবের্তো কার্নিকার, (জন্মঃ ০৭ ফেব্রুয়ারি ১৯৯২) একজন স্প্যানিশ ফুটবলার যিনি বার্সেলোনার হয়ে রাইট ব্যাক বা সেন্ট্রাল মিডফিল্ডার হিসেবে খেলেন।  রোবের্তো তার যুব বয়সের প্রশিক্ষণ শুরু করেন স্থানীয় ক্লাব সান্তেস ক্রুস এ। পরে তিনি জিমনাস্তিক ক্লাবে যোগ দেন। ২০০৬ সালে ১৪ বছর বয়সে তিনি বার্সেলোনার যুব প্রশিক্ষণ কেন্দ্র লা মাসিয়ায় ভর্তি হন। তিনি তার পেশাদার ক্যারিয়ার শুরু করেন বার্সেলোনা বি দলের হয়ে ২০০৯ সালে। ১০ নভেম্বর ২০১০, তার বার্সেলোনা দলে অভিষেক হয়। ২০১৩ সালে তাকে বার্সেলোনা বি দল থেকে বার্সেলোনা মূল দলে অন্তর্ভুক্ত করা হয়। ক্যারিয়ারের শুরুতে তিনি সেন্ট্রাল মিডফিল্ডার হিসেবে খেললেও পরবর্তীতে তিনি দলের প্রয়োজনে প্রধানত রাইট ব্যাক হিসেবে খেলা শুরু করেন।  সের্জি রোবের্তো স্পেন অনূর্ধ্ব-১৭, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। ২০১৬ সালে রোমানিয়ার বিপক্ষে রোবের্তোর স্পেন জাতীয় দলে অভিষেক হয়।  পরিসংখ্যান ক্লাব  ক্লাবমৌসুমলিগকাপইউরোপঅনান্যমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলবার্সেলোনা বি২০০৯-১০২২৯০—২৯০২০১০-১১২৬২—২৬২২০১১-১২২৮৪—২৮৪২০১২-১৩২৩১—২৩১মোট১০৬৭—১০৬৭বার্সেলোনা২০১০-১১১০১০১০০০৩০২০১১-১২১০২১১১০০৪২২০১২-১৩১০৩০১০০০৫০২০১৩-১৪১৭০৬০৪০০০২৭০২০১৪-১৫১২০৪২২০—১৮২২০১৫-১৬৩১০৬০৮১৪০৪৯১২০১৬-১৭৩২০৬০৮১১০৪৭১২০১৭-১৮৩০১৮০৮০২০৪৮১মোট১২৫১৩৬৩৩৩৩৭০২০১৭ সর্বমোট২৩১৮৩৬৩৩৩৩৭০৩০৭১৪  অর্জন  ক্লাব বার্সেলোনা লা লিগা: ২০১০-১১, ২০১২-১৩, ২০১৪-১৫, ২০১৫-১৬, ২০১৭-১৮ কোপা দেল রে: ২০১১-১২, ২০১৪-১৫, ২০১৫-১৬, ২০১৬-১৭, ২০১৭-১৮ স্পেনীয় সুপার কাপ: ২০১৬, ২০১৮ উয়েফা চ্যাম্পিয়নস লিগ: ২০১০-১১, ২০১৪-১৫ উয়েফা সুপার কাপ: ২০১৫ ফিফা ক্লাব বিশ্বকাপ: ২০১৫  আন্তর্জাতিকস্পেন অনূর্ধ্ব-১৭''' ফিফা অনূর্ধ্ব-১৭ বিশ্বকাপ: তৃতীয় স্থান: ২০০৯  ব্যক্তিগত উয়েফা চ্যাম্পিয়নস লিগ ব্রেকথ্রু একাদশ: ২০১৬ কাতালান বর্ষসেরা ফুটবলার: ২০১৬–১৭  তথ্যসূত্র   বহিঃসংযোগ  FC Barcelona official profile  BDFutbol profile Futbolme profile     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতালান ফুটবলার বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:কমো ১৯০৭-এর খেলোয়াড় বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার
শাত্যায়নীয় উপনিষদ () হল একটি সংস্কৃত পাঠ এবং এটি হিন্দুধর্মের ক্ষুদ্র উপনিষদ। পাঠ্যটি শুক্ল যজুর্বেদের সাথে যুক্ত, এবং সন্ন্যাস উপনিষদের শ্রেণিবদ্ধ।  পাঠ্যটির ভিত্তি অদ্বৈত বেদান্ত দর্শন।Antonio Rigopoulos (1998), Dattatreya: The Immortal Guru, Yogin, and Avatara, State University of New York Press, , page 81 note 27Stephen H Phillips (1995), Classical Indian Metaphysics, Columbia University Press, , page 332 with note 68 পাঠ্যটি সর্বোচ্চ ব্রহ্ম হিসেবে বিষ্ণুকে উল্লেখ করে।  ইতিহাস শাত্যায়নীয় উপনিষদের রচনাকাল ও লেখক অজানা, তবে এর সাহিত্যিক শৈলী এবং এটি যে পাঠ্যগুলি উল্লেখ করে তা বিবেচনা করে এটি সম্ভবত মধ্যযুগের একটি পাঠ্য। অলিভেল ও স্প্রকহফ এর মতে এর রচনাকাল প্রায় ১২ শতাব্দী খ্রিস্টাব্দ।  পাঠ্যের পাণ্ডুলিপিগুলি শাত্যায়নী উপনিষদ এবং সত্যায়নীওপনিষদ শিরোনামেও পাওয়া যায়।Vedic Literature, Volume 1, , Government of Tamil Nadu, Madras, India, page 562 মুক্তিকা সূত্রের ১০৮টি উপনিষদের তেলুগু ভাষার সংকলনে, রাম কর্তৃক হনুমানের কাছে বর্ণিত, ৯৯ নম্বরে তালিকাভুক্ত করা হয়েছে।  বিষয়বস্তু  পাঠ্যটি বৈষ্ণবধর্ম দর্শনের দৃষ্টিকোণ থেকে ত্যাগের উপর ভিত্তি করে এবং উপস্থাপন করে। পাঠ্যটি ত্যাগের আচার ও এর দৃষ্টিভঙ্গি, যোগের ব্যবহার, ওঁ ও ব্রহ্মকে চূড়ান্ত বাস্তবতা হিসাবে ধ্যান, জীবন্ত মুক্তির সাধনা, পুণ্যময় সরল জীবন বা স্ব-অনুশীলনের উপর জোর দেয়। পাঠ্যটি বিষ্ণুকে "অত্যন্ত স্বয়ং, এবং যার মধ্যে ত্যাগকারীরা প্রবেশ করেন, মুক্ত হন" বলে আহবান জানায়।  পাঠটিতে হিন্দুধর্মের বেদ ও প্রাচীন মুখ্য উপনিষদ থেকে স্তোত্রের অংশগুলি অন্তর্ভুক্ত রয়েছে। এটি খোলা হয়, উদাহরণস্বরূপ, মৈত্রী উপনিষদের ধারা ৬.৩৪-এর শ্লোকগুলির সাথে, যেখানে বলা হয়েছে "একা মনই মানুষের বন্ধন ও কষ্টের কারণ" এবং একা মনই তাদের মুক্তির কারণ। এটি মানুষের মন যা চিরন্তন রহস্য এবং যা তার ভবিষ্যত পথকে রূপ দেয়, এর তৃতীয় শ্লোকটি আবার বৈদিক সাহিত্যের উল্লেখ করে। সর্বোচ্চ শাশ্বত সত্য জানতে হলে একজনকে অবশ্যই ব্রহ্মকে জানতে হবে, যিনি বাসুদেব – পদাতিক বিষ্ণু, পাঠটি বলে।  পাঠ্যটি, মানব জীবনে মুক্তির জন্য নৈতিকতাকে অপরিহার্য বলে তালিকাভুক্ত করে। এটি শব্দ, চিন্তা বা কাজের দ্বারা কোন প্রাণীকে কখনই আঘাত না করার তালিকা দেয়, রাগ, প্রতারণা, ছলনা, অহংকার ও হিংসা পরিত্যাগ করার পরামর্শ দেয়, ধৈর্যশীল হওয়ার জন্য, এবং শান্ত অবস্থায় থাকা, আকাঙ্ক্ষাহীন থাকা, নিজের আচরণে প্রশান্তি, সকলের সাথে সমান আচরণ করা এবং শেখার প্রতি অবিচল নিষ্ঠার আহবান জানায়। পাঠ্যটি বলে, সন্ন্যাসীর অধ্যবসায়ের সাথে বেদ অধ্যয়ন করা উচিত এবং উপনিষদের অর্থ নিয়ে চিন্তা করা উচিত, ওঁ-কে ধ্যান করা উচিত এবং জ্ঞানকে সর্বোত্তম আচার, সর্বোত্তম পোশাক, শ্রেষ্ঠ সম্পদ হিসাবে বিবেচনা করা উচিত। পাঠ্যটি ভিক্ষাবৃত্তি ও সন্ন্যাসী জীবন যাপনের পরামর্শ দেয়। ভয়কে জয় করতে, ভয়ের কারণ না হওয়ার জন্য পরামর্শ দেয়।  তথ্যসূত্র  উৎস     বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
বীরকুটশা রেলওয়ে স্টেশন বাংলাদেশের রাজশাহী বিভাগের, নাটোর জেলার, নলডাঙ্গা উপজেলার একটি রেলওয়ে স্টেশন।  ইতিহাস বীরকুটশা রেল স্টেশনের নামকরন করা হয়েছে বীরকুটশা গ্ৰামের নাম অনুসারে।এই স্টেশনটি দুই উপজেলার প্রায় ১০ -১২ টি গ্রামের মানুষ যোগাযোগের কাজে ব্যবহার করেন।গ্রামগুলি   দুর্লভপুরবীরকুটশা,  সাধনগর  গোপীনাথপুর  শান্তিপুর  কাতিলা  নখোপাড়া  ডোখলপাড়া  কোনাবাড়িয়া  তালঘড়িয়া  বাজেকলা  শ্রীপতিপাড়া  ইত্যাদি।  পরিষেবা বীরকুটশা রেলওয়ে স্টেশনে শুধুমাত্র লোকাল ট্রেন যাত্রা বিরতি দেয় নিম্নে তা উল্লেখ করা হলো:  কেন্দ্র|থাম্ব|বীরকুটসা  উত্তরা এক্সপ্রেস রকেট এক্সপ্রেস  তথ্যসূত্র  বিষয়শ্রেণী:নাটোর জেলার রেলওয়ে স্টেশন
১৯৬৭ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।   মুক্তিপ্রাপ্ত চলচ্চিত্র সমূহ  চলচ্চিত্রপরিচালক অভিনয়ে ধরন  মুক্তির  তারিখ টীকাতথ্যসূত্র চকোরী এহতেশাম নাদিম, শাবানা, রেশমা, মোশতাক, গোলাম মুস্তাফা ২৪ মার্চ ১৯৬৭    নবাব সিরাজউদ্দৌল্লা খান আতাউর রহমান আনোয়ার হোসেন, আনোয়ারা, খান আতাউর রহমান, আতিয়া চৌধুরী, বদরুদ্দিন, তন্দ্রা ইসলাম, এম এ খালেক ঐতিহাসিক ২৪ মার্চ ১৯৬৭ মস্কো আন্তর্জাতিক চলচ্চিত্র উৎসবে শ্রেষ্ঠ চলচ্চিত্র হিসেবে গোল্ডেন প্রাইজের জন্য মনোনীত        অপরাজেয় এম. এ. হামিদ রাজ্জাক, সুমিতা দেবী, আমিনুল হক, সুজাতা, আনোয়ার হোসেন, সিরাজুল ইসলাম ২৪ মার্চ ১৯৬৭ অভিশাপ রাশেদ আজগর চৌধুরী শওকত আকবর, সুলতানা জামান, সুমিতা দেবী, সাইফুদ্দিন১৪ এপ্রিল ১৯৬৭আগুন নিয়ে খেলানুরুল হক ও আমজাদ হোসেনসুজাতা, রাজ্জাক, বেবী জামান, শওকত আকবর, আলতাফ, সুমিতা দেবী, ফতেহ লোহানী২৩ জুন ১৯৬৭ময়ুরপঙ্খীহাবিব মেহেদী সৈয়দ হাসান ইমাম, সুলতানা জামান, ইনাম আহমেদ, রোজিনা, মান্নান, সাইফুদ্দিন২৩ জুন ১৯৬৭হীরামনরাশেদ আজগর চৌধুরীকবরী, শওকত আকবর, আনোয়ারা, সিরাজুল ইসলাম, জয়শ্রী, সাদেক নবীআয়না ও অবশিষ্টসুভাষ দত্তআজিম, সুজাতা, সবিতা, মাসুদ আলি খান, সুচন্দা৫ মে ১৯৬৭ মস্কো আন্তর্জাতিক চলচ্চিত্র উৎসবে বেসরকারীভাবে পুরস্কৃত জংলী মেয়েইবনে মিজানশাবানা, আজিম, শামস ইরানি, সাজ্জাদ, আমিনি১৯ মে ১৯৬৭আনোয়ারাজহির রায়হানসুচন্দা, আনোয়ারা, রাজ্জাক, চাঁদ মিয়া, নূর ইসলাম, বেবী জামান, রুবিনা, রানী সরকার, আমিরুদ্দিন, আমজাদ হোসেনকাঞ্চন মালাসফদর আলী ভূঁইয়া চাওয়া পাওয়া নারায়ণ ঘোষ মিতা রাজ্জাক, কবরী, রোজী আফসারী, সুচন্দা, আনোয়ারা, গোলাম মুস্তাফা, আনোয়ার হোসেন, নারায়ণ চক্রবর্তী, কাজী খালেক, সাইফুদ্দিন ১ সেপ্টেম্বর ১৯৬৭সাইফুল মুলক বদিউজ্জামানআজিজুর রহমানআজিম, সুজাতা, রানী সরকার, খলিল, পাপিয়া১৫ দেপ্টেম্বর ১৯৬৭আলীবাবানজরুল ইসলামআশীষ কুমার লৌহ, সুজাতা, সুমিতা দেবী, সিরাজুল ইসলাম, ইনাম আহমেদ১৩ অক্টোবর ১৯৬৭পরা কাজী জহির জুলেখা আমজাদ হোসেন সুচন্দা, রাজ্জাক, রুবিনা, সবিতা, জাভেদ রহিম, বেবী জামান, ফতেহ লোহানী১০ নভেম্বর ১৯৬৭উলঝনআজাহার হোসেনহাসান ইমাম, রোজী আফসারী, খলিল, নাসিমা খান, সিরাজুল ইসলাম, আজিম২৬ মে ১৯৬৭  জিনা ভি মুশকিলতাহের চৌধুরীসিরাজুল ইসলামদরশনরহমানশবনম, রহমান, মেহফুজ, রুমানা, ফতেহ লোহানী, গরজ বাবু, রেশমা৮ সেপ্টেম্বর ১৯৬৭   ছোটে সাহেবমুস্তাফিজনাদিম, শাবানা, আজিম, সুজাতা, নারায়ণ চক্রবর্তী, গোলাম মুস্তাফা৬ অক্টোবর ১৯৬৭  ম্যায়ভি ইনসান হুনাসির খানমেহমুদ, সুজাতা, নাসিমা খান, শামস ইরানি২৭ অক্টোবর ১৯৬৭বালাআওলাদ হোসেন  শিবলী সাদিকনয়ন তারাকাজী জহিরআজিম, সুচন্দা, আশীষ কুমার লৌহ, কাজী খালেক, রেশমা২৭ অক্টোবর ১৯৬৭হামদামনুরুল হক২৩ নভেম্বর ১৯৬৭     আরও দেখুন    ১৯৬৮ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
এডেন (  'আদান ) হল, ইয়েমেনের একটি গভর্নরেটের একটি প্রাচীন শহর। এ গভর্নরেট এডেন শহরকে নিয়ে গঠিত। ২০০৪ সালের আদমশুমারি অনুযায়ী এর জনসংখ্যা ৫৮৯৪১৯ জন ছিল।  এটি ইয়েমেনের প্রাচীন রাজধানী ছিল। এখানে প্রাচীন ক্রেটার বন্দর শহর ছিল। প্রাচীন ইতিহাসের অনেক কিছু এ শহরকে ঘিরে পাওয়া যায়। এখানে ইসলামের প্রথম নবী আদমের বড়পুত্র কাবিলকে হাবিল হত্যার অভিযোগে নির্বাসন দেয়া হয়। এডেন ১৮৩৯ সাল থেকে ১৯৬৭ সাল পর্যন্ত ব্রিটিশ শাসনের অধীনে ছিল। বছরের পর বছর সংগ্রামের পর ১৯৬৭ সালে এডেন ও অন্যান্য দক্ষিণ গভর্নরেট স্বাধীনতা লাভ করে। ১৯৭০ সালে দেশটির নামকরণ করা হয় জন-গণতান্ত্রিক ইয়েমেনের প্রজাতন্ত্র। পরবর্তীকালে ১৯৬৭ থেকে ১৯৯০ সালের মধ্যে এডেন শহরটি দক্ষিণ ইয়েমেনের রাজধানী হয়ে ওঠে। ১৯৯০ সালে দক্ষিণ ইয়েমেন ও উত্তর ইয়েমেন উভয়ই একত্রিত হয়ে বর্তমান ইয়েমেন প্রজাতন্ত্র গঠন হয়। এডেন আর জাতীয় রাজধানী না থেকে অ্যাডেন গভর্নরেটের রাজধানী হয়। যা অ্যাডেন কলোনির মতো অঞ্চল জুড়ে ছিল। এডেন এখন ইয়েমেন প্রজাতন্ত্রের বাণিজ্যিক রাজধানী।  সোকোত্রার দ্বীপপুঞ্জটি এডেন গভর্নরেটের অংশ ছিল। তবে ২০০৪ সালে এডেন শহর হাদরামাউত গভর্নরেটের সাথে সংযুক্ত ছিল।  ৬ ডিসেম্বর ২০১৫ সালে এডেনের গভর্নর জেনারেল জাফর মোহাম্মদ সাদ গাড়ি বোমা হামলায় তার ছয় সফরসঙ্গী সহ নিহত হয়। আহত হয় আরও কয়েকজন পথচারী। হামলার পরপরই ইসলামিক স্টেট এর দায় স্বীকার করে।  ২৯ শে জুলাই, ২০২০ সালে ইয়েমেনের নির্বাসিত রাষ্ট্রপতি বা ইয়েমেনি সরকার এবং দক্ষিণ ইয়েমেনের অন্তর্বর্তীকালীন পরিষদের প্রতিনিধিদের মধ্যে স্বাক্ষরিত রিয়াদ চুক্তির মাধ্যমে এসটিসি মহাসচিব আহমেদ হামেদ আলমাসকে এডেনের নতুন গভর্নর হিসাবে নিযুক্ত করা হয়। .   জেলা  এডেন গভর্নরেট নিম্নলিখিত ৮টি জেলায় বিভক্ত। এই জেলাগুলোতে আবার অনেক উপ-জেলায় বিভক্ত করা হয়েছে। এরপর অনেক গ্রামে বিভক্ত করা হয়েছে:  আল বুরাইকেহ জেলা  আল মানসুরা জেলা  আল মুআল্লা জেলা  আশ শেখ ওসমান জেলা  আত্তাওয়াহি জেলা  ক্রেটার জেলা  দার সাদ জেলা  খুর মাকসার জেলা   বর্তমান অবস্থা  বর্তমানে এডেন গভর্নরেট গৃহযুদ্ধে জরজরিত। শিয়া-সুন্নীর যুদ্ধ। শিয়া হুতিদের অধীন ইয়েমেন কিছু অংশ রয়েছে। সৌদি সরকার ইয়েমেনের নির্বাসিত সরকারকে পুনরায় স্থলাভিসিক্ত করার জন্য যুদ্ধে লিপ্ত। আমেরিকা তাদেরকে সহযোগিতা করছে। আর হুতিদের সহযোগিতা করছে ইরান। দুর্ভিক্ষ, ক্ষুধা, উদ্বাস্ত এডেন গভর্নরেটের চিত্র।  তথ্যসূত্র     বিষয়শ্রেণী:ইয়েমেনের গভর্নরেট বিষয়শ্রেণী:উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা
আলেকসান্দার ইসাক (; জন্ম: ২১ সেপ্টেম্বর ১৯৯৯) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং সুইডেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৫ সালে, ইসাক সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সুইডেনের বয়সভিত্তিক দলের হয়ে খেলার পর, তিনি ২০১৭ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৩৭ ম্যাচে ৯টি গোল করেছেন।   প্রারম্ভিক জীবন  আলেকসান্দার ইসাক ১৯৯৯ সালের ২১শে সেপ্টেম্বর তারিখে সুইডেনের সোলনায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইসাক সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। সুইডেনের বয়সভিত্তিক দলের হয়ে তিনি প্রায় ২ বছরে ৩২ ম্যাচে অংশগ্রহণ করে ১২টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল সুইডেন  ২০১৭  ২  ১ ২০১৯  ১০  ৩ ২০২০  ৬  ১ ২০২১  ১৪  ৪ ২০২২  ৫  ০ সর্বমোট  ৩৭  ৯   তথ্যসূত্র    বহিঃসংযোগ                        বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সুইডেনের আন্তর্জাতিক যুব ফুটবলার বিষয়শ্রেণী:সুইডেনের আন্তর্জাতিক ফুটবলার বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:আলসভেনস্কানের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:সুয়েডীয় প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:সুইডেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:ইংল্যান্ডে সুয়েডীয় প্রবাসী ক্রীড়াবিদ বিষয়শ্রেণী:সুয়েডীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
ইলিনয় জন্ম নিয়ন্ত্রণ লীগ (আইবিসিএল) হল শিকাগো নাগরিক কমিটি এবং শিকাগো মহিলা ক্লাব দ্বারা তৈরি একটি সংগঠন, এটি জন্ম নিয়ন্ত্রণ সম্পর্কে তথ্য এবং শিক্ষা প্রদানের জন্য তৈরি করা হয়েছিল। পরবর্তীতে, সংস্থাটি শিকাগোতে প্রথম জন্মনিয়ন্ত্রণ ক্লিনিক তৈরিতে সহায়তা করে। আইবিসিএল পরিচালিত প্রাথমিক জন্মনিয়ন্ত্রণ ক্লিনিকগুলিতে যে কর্মীরা থাকত তারা বিভিন্ন ভাষায় সাবলীল ছিল, যাতে অভিবাসী সম্প্রদায়গুলিকে আরও ভালভাবে সেবা দেওয়া যায়। আইবিসিএল পরিবার পরিকল্পনা এবং জন্মনিয়ন্ত্রণ সম্পর্কিত বিষয়গুলি নিয়ে আলোচনার পৃষ্ঠপোষকতাও করত।   ইতিহাস  ১৯১৬ সালে, মার্গারেট স্যাঙ্গার কমস্টক আইনের বিরুদ্ধে এবং জন্মনিয়ন্ত্রণ ক্লিনিকের সমর্থনে বক্তৃতা দেওয়ার জন্য শিকাগো সফর করেন। এই ভাষণটি শোনার জন্য প্রায় ১,২০০ জন উপস্থিত হয়েছিলেন এবং "ইলিনয় জন্ম নিয়ন্ত্রণ লীগ তৈরিতে অনুপ্রাণিত করেছিলেন।" ১৯১৯ সালের মধ্যে, লীগটি প্রতিষ্ঠিত হয়েছিল এবং বার্থ কন্ট্রোল রিভিউ পত্রিকায় এর বিজ্ঞাপন দেওয়া হয়েছিল। ১৯২৩ সালে, আইবিসিএল তাদের প্রথম জন্মনিয়ন্ত্রণ ক্লিনিক চালু করে, যার পরিচালক ছিলেন র‍্যাচেল ইয়ারোস। এটি মার্কিন যুক্তরাষ্ট্রে এই ধরণের দ্বিতীয় ক্লিনিক ছিল। যেসব মহিলারা ব্যক্তিগত চিকিৎসকের খরচ বহন করতে পারতেন না, তাঁরা এই ক্লিনিকগুলি থেকে ব্যবহারিক পরিবার পরিকল্পনা পরামর্শ পেতেন। প্রাথমিকভাবে, ক্লিনিকগুলি থেকে বিনামূল্যে পরিষেবা দেওয়া হত, কিন্তু শহরের স্বাস্থ্য কমিশনারের কাছ থেকে এর জন্য প্রয়োজনীয় লাইসেন্স পাওয়া যায়নি। এই কারণে, জন্মনিয়ন্ত্রণ সম্পর্কে মৌখিক তথ্য দেওয়ার জন্য আইবিসিএল "নামমাত্র পারিশ্রমিক" ধার্য করেছিল। ১৯২৪ সালে, আবারও আইবিসিএলকে গণ ক্লিনিক হিসেবে পরিচালনার স্বীকৃতি দেওয়া হয়নি, যেখানে বিনামূল্যে তথ্য প্রদান করা যেতে পারে। ১৯২৫ সালে আইবিসিএল দ্বিতীয় জন্মনিয়ন্ত্রণ অফিস খোলে। ১৯৩৭ সালের মধ্যে, আইবিসিএল পরিচালিত বেশ কয়েকটি ক্লিনিকে ২০,০০০ এরও বেশি মহিলাকে পরামর্শ দেওয়া হয়েছিল।  ১৯২০-এর দশকের শেষের দিকে ইলিনয়ে জন্মনিয়ন্ত্রণ সম্পর্কিত তথ্য প্রচারে বাধা প্রদানকারী আইনের বিরুদ্ধে আইবিসিএল এবং অন্যান্য মহিলারা লড়াই চালিয়ে যান। ১৯৩৪ সালে, আইবিসিএল, শিকাগো ওম্যানস ক্লাব, জন্ম নিয়ন্ত্রণ লীগ এবং শিকাগোর সোশ্যাল হাইজিন লীগের তিন শতাধিক মহিলার সমর্থনে একটি প্রস্তাব তৈরি হয়, যাতে সমাজকর্মীরা পরিবার পরিকল্পনা নিয়ে আলোচনা করতে পারেন এবং ক্লায়েন্টদের জন্ম নিয়ন্ত্রণ ক্লিনিকে পাঠাতে পারেন।  ১৯২৪ সালের এপ্রিল মাসে আইবিসিএল "ইলিনয় জন্ম নিয়ন্ত্রণ লীগ" নামে সঙ্ঘবদ্ধ হয়, পরিবার পরিকল্পনা সম্পর্কিত জনহিতকর এবং শিক্ষামূলক কাজের লক্ষ্যে। ১৯৪৬ সালে আইবিসিএল প্ল্যানড প্যারেন্টহুড লীগ অফ ইলিনয়ে পরিণত হয় এবং পরবর্তীতে ১৯৪৭ সালে শিকাগো অঞ্চলের পরিকল্পিত পিতৃ-মাতৃত্ব অ্যাসোসিয়েশনে পরিণত হয়। পেগি কার ছিলেন আইবিসিএলের শেষ সভাপতি এবং তিনি পরিকল্পিত পিতৃ-মাতৃত্বে রূপান্তরের তত্ত্বাবধান করেছিলেন।   তথ্যসূত্র    উদ্ধৃতি    সূত্র       বহিঃসংযোগ    ইলিনয় জন্ম নিয়ন্ত্রণ লীগ   ইলিনয়ের পরিকল্পিত পিতামাতৃত্ব  বিষয়শ্রেণী:মার্কিন যুক্তরাষ্ট্র ভিত্তিক নারী সংগঠন
এশিয়া নিউজ নেটওয়ার্ক (এএনএন) হল দক্ষিণ, দক্ষিণপূর্ব এবং উত্তরপূর্ব এশিয়ার ২৪টি সংবাদ সংস্থার সমন্বয়ে গঠিত একটি সংবাদ জোট।   সদস্য  এশিয়া নিউজ নেটওয়ার্কের সদস্যদের মধ্যে রয়েছে:  দ্য কোরিয়া হেরাল্ড, চায়না ডেইলি, চায়না পোস্ট (তাইওয়ান), গোগো মঙ্গোলিয়া, দ্য জাপান নিউজ, ডন (পাকিস্তান), দ্য স্টেটসম্যান (ভারত), আইল্যান্ড (শ্রীলঙ্কা), কুয়েন্সেল (ভুটান), কাঠমান্ডু পোস্ট (নেপাল), ডেইলি স্টার (বাংলাদেশ), ইলেবেন মিডিয়া (মিয়ানমার), দ্য নেশন (থাইল্যান্ড), জাকার্তা পোস্ট, দ্য স্টার অ্যান্ড সিন চিউ ডেইলি (মালয়েশিয়া), নম পেন পোস্ট এবং রাসমেই কাম্পুচিয়া (কম্বোডিয়া), দ্য বোর্নিও বুলেটিন (ব্রুনাই), দ্য স্ট্রেইটস টাইমস (সিঙ্গাপুর), ভিয়েতনাম নিউজ, ফিলিপাইন ডেইলি ইনকোয়ারার এবং ভিয়েন্তিয়ান টাইমস (লাওস)   আরো দেখুন    ইউরোপিয়ান ডেইলিস অ্যালায়েন্স   লিডিং ইউরোপিয়ান নিউজপেপার অ্যালায়েন্স   গ্রুপো ডি ডায়ারিওস আমেরিকা   লাতিন আমেরিকান সংবাদপত্র সমিতি   তথ্যসূত্র    বহিঃসংযোগ   এশিয়া নিউজ নেটওয়ার্ক  বিষয়শ্রেণী:দক্ষিণ-পূর্ব এশিয়ার গণমাধ্যম বিষয়শ্রেণী:পূর্ব এশিয়ার গণমাধ্যম বিষয়শ্রেণী:দক্ষিণ এশিয়ার গণমাধ্যম বিষয়শ্রেণী:১৯৯৯-এ প্রতিষ্ঠিত সংগঠন বিষয়শ্রেণী:সিঙ্গাপুর ভিত্তিক সংগঠন
স্তানিস্লাভ ইগোরেভিচ নিকিতিন (, ; জন্ম: ২২ জুন ১৯৯৫; স্তানিস্লাভ নিকিতিন নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  নিকিতিন রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন স্তানিস্লাভ ইগোরেভিচ নিকিতিন ১৯৯৫ সালের ২২শে জুন তারিখে রাশিয়ার ইয়ারোস্লাভলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন নিকিতিন রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১১৯.৪৭ স্কোর অর্জন করে বাছাইপর্বে চতুর্থ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বোচ্চ ১১৯.০০ স্কোর করে প্রথম ধাপ হতেই বিদায় নিয়েছিলেন।  অন্যদিকে, তিনি লিউবভ নিকিতিনা এবং ইলিয়া বুরোভের সাথে রুশ দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ২৯৫.৯৭ স্কোর নিয়ে পঞ্চম স্থান অধিকার করে প্রথম ধাপ থেকেই বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ ফ্রিস্টাইল স্কিয়ার বিষয়শ্রেণী:রাশিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:এফআইএসইউ বিশ্ববিদ্যালয় গেমস রৌপ্যপদক বিজয়ী রুশ বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
এমএনসিটিভি হল ইন্দোনেশিয়ার একটি বহুমাত্রিক তথ্য ও বিনোদনমূলক বেসরকারি টেলিভিশন স্টেশন। ইন্দোনেশিয়ার প্রাক্তন রাষ্ট্রপতি সুহার্তোর কন্যা তুতুত সুহার্তো চ্যানেলটি প্রতিষ্ঠা করেন।   এমএনসিটিভির লোগো    স্লোগান   স্লোগান ব্যবহার Televisi Pendidikan Indonesia (Indonesian Educational Television) 1990-1997 Cermin Dinamika Budaya Bangsa (Mirrors the Dynamics Of National Culture) 1990-1994 Televisi Keluarga Anda (Your Family Television) 1994-1997 Makin Asyik Aja (More Fun) 1998-2007 Official F1 Station (additional slogan, as Formula One's official broadcaster) 2002-2004 Makin Indonesia Makin Asyik Aja (More Indonesia, More Fun) 2007-2010 Selalu di Hati (Always on Heart) 2010–বর্তমান   তথ্যসূত্র    বহিঃসংযোগ    Official Site   বিষয়শ্রেণী:ইন্দোনেশিয়ার টেলিভিশন চ্যানেল
আচি (স্পেনীয়তে আচি) খুব কাছাকাছি কিস (K'iche) (পুরোনো বানানে Quiché) সম্পর্কিত একটি মায়া ভাষা। এটি প্রাথমিকভাবে গুয়াতেমালার বাজা ভেরাপাজের বিভাগের, আচি জাতির কথিত ভাষা।  সেখানে দুইটি আচি উপভাষা রয়েছে। রাবিনাল আচিরা রাবিনাল অঞ্চলে এই ভাষায় কথা বলে এবং কিবুল্কো আচি কিবুল্কো অঞ্চলে এই ভাষায় কথা বলে যা পশ্চিম রাবিনালে অবস্থিত।  রাবিনাল আচি হচ্ছে প্রাক কলম্বীয় সাহিত্যের শ্রেষ্ঠ একটি থিয়েটারি নাটক যা আচি ভাষায় লিখা হয়েছে।   তথ্যসূত্র    বহিঃসংযোগ    Pronouncing the Maya Achi Alphabet  New Testament in Achi  OLAC resources in and about the Achi language   বিষয়শ্রেণী:সংশ্লেষণাত্মক ভাষা বিষয়শ্রেণী:মায়া ভাষা বিষয়শ্রেণী:মধ্য আমেরিকার আদিবাসীর ভাষা বিষয়শ্রেণী:মেসোআমেরিকান ভাষা বিষয়শ্রেণী:গুয়াতেমালার ভাষা বিষয়শ্রেণী:মায়া ভাষাসমূহ
জয়নাল আবেদীন বলতে যাদেরকে বোঝানো হতে পারে:  জয়নাল আবেদীন, (১৯৩৭-২০১৭) একজন ভাষাসৈনিক, সাংবাদিক, সাহিত্যিক ও চলচ্চিত্র ব্যক্তিত্ব ছিলেন।  জয়নাল আবেদীন (মেহেরপুরের রাজনীতিবিদ), মেহেরপুর-১ আসনের নবম জাতীয় সংসদ সদস্য। বাংলাদেশ আওয়ামীলীগের একজন রাজনীতিবিদ।  জয়নাল আবেদিন (রাজনীতিবিদ), বাংলাদেশ জাতীয়তাবাদী দলের রাজনীতিবিদ ও ফেনী-২ আসনের প্রাক্তন সংসদ সদস্য।   আরও দেখুন    জয়নুল আবেদিন –(২৯ ডিসেম্বর ১৯১৪ - ২৮ মে ১৯৭৬) বিংশ শতাব্দীর একজন বিখ্যাত বাঙালি চিত্রশিল্পী।  জয়নুল আবেদিন সংগ্রহশালা – বাংলাদেশের ময়মনসিংহ শহরে অবস্থিত। এটি বাংলাদেশ জাতীয় জাদুঘর পরিচালিত একটি সংগ্রহশালা।   জয়নুল আবেদিন সরকার –লালমনিরহাট-১ আসনের সাবেক সাংসদ। জাতীয় পার্টির নেতা। ১৩ ডিসেম্বর ২০১৭ সালে তিনি মারা যান।  জয়নুল আবদিন ফারুক –একজন বাংলাদেশ জাতীয়তাবাদী দলের রাজনীতিবিদ এবং নোয়াখালী -২ ও নোয়াখালী -১ আসনের সাবেক সংসদ সদস্য।   জয়নাল আবেদীন মহাবিদ্যালয়, টাকাটুকিয়া –বাংলাদেশের সুনামগঞ্জ জেলার তাহিরপুর উপজেলার একটি কলেজ।
সাইপ্রাসের স্বাধীনতা দিবস () প্রতিবছর ১ অক্টোবর তারিখে সাইপ্রাস প্রজাতন্ত্রে পালিত হয়। এটি সাইপ্রাসের জাতীয় ছুটির দিন। এই দিনটি ব্রিটিশ শাসনাধীন হতে ১৯৬০ সালের ১৬ আগস্ট সাইপ্রাসের স্বাধীনতা লাভের স্মারক হিসেবে পালিত হয়ে থাকে যা গ্রীস, তুরস্ক এবং যুক্তরাজ্য কর্তৃক লন্ডন এবং জুরিখ চুক্তির আলোকে প্রতিষ্ঠিত হয়। দিনটি বিদ্যালয় বিশেষ বার্ষিক ছুটি এবং নিকোসিয়াতে একটি বড় সামরিক কুচকাওয়াজ অনুষ্ঠানের মাধ্যমে উদযাপন করা হয়।   পটভূমি  সাইপ্রাস মূলত ১৮৭৮ সাল থেকে ১৯৬০ সাল পর্যন্ত যুক্তরাজ্যের একটি উপনিবেশ ছিল। ১৯৫০-এর দশকের মাঝামাঝি সময়ে সাইপ্রাসে বসবাসকারী গ্রিক জনগণ সাইপ্রাসকে গ্রিসের সাথে একীভূত করার জন্য সাইপ্রিটো যোদ্ধাদের জাতীয় সংঘ (Ethniki Organosis Kyprion Agoniston - EOKA; /eɪˈoʊkə/; Greek: Εθνική Οργάνωσις Κυπρίων Αγωνιστών, lit. 'National Organisation of Cypriot Fighters') গড়ে তোলে। ১৯৫৫ সাল থেকে ১৯৫৯ সাল পর্যন্ত এই সংঘটির অধীনে ঔপনিবেশিক শক্তির বিরুদ্ধে চলে লড়াই। চার বছর স্থায়ী এই সংঘাতের অবসান-কল্পে ১৯৫৯ সালের ফেব্রুয়ারি মাসে দুই দফায় গ্রীস, তুরস্ক এবং যুক্তরাজ্যের সাথে তুর্কি-সাইপ্রিটো ও গ্রিক-সাইপ্রিটো কর্তৃপক্ষের আলোচনা হয় এবং সকল পক্ষের মতামতের ভিত্তিতে ল্যাংকাস্টার হাউসে স্বাক্ষরিত হয় লন্ডন এবং জুরিখ চুক্তিটি এবং এই চুক্তির আলোকে ১৯৬০ সালের ১৬ আগস্ট ব্রিটিশ গভর্নর স্যার হিউ ফুট সাইপ্রাসের স্বাধীনতা ঘোষণা করেন। মূলতঃ তুর্কি সংখ্যালঘু গোষ্ঠীগুলি গ্রিসের শাসনের অধীনে আবারও ছোট সংখ্যালঘু গোষ্ঠীতে পরিণত হতে না-চাওয়ার কারণে সাইপ্রাসকে গ্রিসের সাথে একত্রিত করার পরিবর্তে স্বাধীন দেশ হিসেবে ঘোষণা করা হয়।   অনুষ্ঠানমালা   এই ছুটির দিনটি উৎসব আমেজে পালিত হয় এবং একই সাথে রাজধানী নিকোসিয়ায় সামরিক কুচকাওয়াজের আয়োজন করা হয়। কুচকাওয়াজ শুরুর আগে রাষ্ট্রপতিকে আনুষ্ঠানিক সংবর্ধনা দেয়া হয় এবং তারপর জাতীয় পতাকা উত্তোলন, জাতীয় সঙ্গীত বাজানো এবং ২১ বার তপোধ্বনির মাধ্যমে অভিবাদন জানানো হয়ে থাকে। সামরিক কুচকাওয়াজটি জাতীয় রক্ষীবাহিনী, সাইপ্রাসে অবস্থানরত গ্রিক সামরিক বাহিনী, পুলিশ এবং অগ্নিনির্বাপক দলের সদস্যদের সমন্বয়ে গঠিত দলের মাধ্যমে পরিচালিত হয়। জাতীয় কুচকাওয়াজ অনুষ্ঠানের পর প্রচলিত রীতি অনুসারে রাষ্ট্রপতি ভাষণ দিয়ে থাকেন। সারাদেশের শিক্ষা প্রতিষ্ঠানসমূহ এই দিনটিতে বন্ধ থাকে। উৎসব উদযাপনের জন্য এদিনটিতে দেশের সকল দোকান ও ব্যবসায় প্রতিষ্ঠান সাধারণত বন্ধ থাকে।"Independence day of Cyprus – 25th March".    চিত্রশালা    তথ্যসূত্র   বিষয়শ্রেণী:সাইপ্রাসের সরকারি ছুটির দিন‎ বিষয়শ্রেণী:স্বাধীনতা দিবস বিষয়শ্রেণী:১৯৬০-এ সাইপ্রাস বিষয়শ্রেণী:অক্টোবর উদ্‌যাপন বিষয়শ্রেণী:সাইপ্রাসের বার্ষিক অনুষ্ঠান‎ বিষয়শ্রেণী:সাইপ্রাসে শরতে পালিত বিষয়শ্রেণী:১৯৬০-এ আন্তর্জাতিক সম্পর্ক
ঢাকা-১৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮৭নং আসন।  সীমানা ঢাকা-১৪ আসনটি ঢাকা জেলার সাভার উপজেলার কাউন্দিয়া ইউনিয়ন এবং  ঢাকা উত্তর সিটি কর্পোরেশনের ০৭, ০৮, ০৯, ১০, ১১ ও ১২ নং ওয়ার্ড নিয়ে গঠিত।  ইতিহাস ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে।   নির্বাচিত সাংসদ  নির্বাচন  সদস্য  দল১৯৭৩কামাল হোসেনবাংলাদেশ আওয়ামী লীগ১৯৭৯এস এ খালেকবাংলাদেশ জাতীয়তাবাদী দলসীমানা পরিবর্তন ২০০৮ আসলামুল হক বাংলাদেশ আওয়ামী লীগ ২০১৪ বাংলাদেশ আওয়ামী লীগ ২০১৮ বাংলাদেশ আওয়ামী লীগজুন ২০২১ উপ-নির্বাচনআগা খান মিন্টুবাংলাদেশ আওয়ামী লীগ২০২৪মাইনুল হোসেন খান নিখিলবাংলাদেশ আওয়ামী লীগ  নির্বাচনী ফলাফল ২০২১ উপনির্বাচনে বিনা প্রতিদ্বন্দ্বিতায় নির্বাচিত হন আওামী লীগের প্রার্থী মুক্তিযোদ্ধা "আগা খান মিন্টু"।  ২০১৪ বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আসলামুল হক বিনা প্রতিদ্বন্দ্বিতায় নির্বাচিত হন।  ২০০৮     তথ্যসূত্র  বহিঃসংযোগ  প্রথম আলোতে ঢাকা-১৪  বিষয়শ্রেণী:ঢাকা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত